Ugovor O Cesiji ( ustupanju potraživanja )
Ovaj Ugovor o cesiji ( „ Ugovor “ ) je zaključen dana 21. 1. 2021. godine između sledećih ugovornih strana :
1. Društvo za projektovanje „ Biro 6 “ d.o.o. Beograd , sa registrovanim sedištem u Beogradu , Vodovodska 18 , PIB 286382441 , matični broj 27845311 , kao ustupioca ( „ Ustupilac “ ) ;
2. Ultra Plus Viva d.o.o. Beograd , sa registrovanim sedištem u Beogradu , Put za Ovču 12 , PIB 789582444 , matični broj 91827364 kao prijemnika ( „ Prijemnik “ ) ;
3. Olimpia Enea d.o.o. Smederevo , sa registrovanim sedištem u Smederevu , Kralja Milana 82 , PIB 154221098 , matični broj 38466812 ( „ Dužnik “ )
Ustupilac , Prijemnik i Dužnik će biti zajednički označavani kao „ Ugovorne strane “ .
Ugovorene odredbe :
1. Potraživanje
1.1.
Ustupilac potvrđuje da ima novčana potraživanja od Dužnika , u iznosu od :
- 132.000 dinara osnovnog duga i
- 15.432 dinara zatezne kamate do dana zaključenja ovog ugovora a sve po osnovu računa broj 18/2019 od dana 3. aprila 2019. godine .
1.2.
Ustupilac izjavljuje da sa Dužnikom nije ugovorena zabrana prenosa potraživanja koja su predmet ustupanja .
2. Ustupanje
2.1.
Ovim Ugovorom Ustupilac izričito , neopozivo i bezuslovno ustupa Prijemniku potraživanja koja ima prema Dužniku , a koja su bliže opisana u članu 1.1 ovog Ugovora .
2.2.
Ustupilac na Prijemnika prenosi i pravo na zakonsku zateznu kamatu koju je Dužnik obavezan da plaća od dana docnje u izmirenju novčanog duga navedenog u članu 1.1 ovog Ugovora .
3. Naknada
3.1.
Ustupanjem potraživanja iz člana 1.1 ovog Ugovora Ustupilac izvršava deo svojih obaveza koje ima prema Prijemniku po osnovu ugovora o pružanju usluga prevođenja zaključenog 1. 1. 2016. godine između Ustupioca i Prijemnika , a do visine ustupljenog potraživanja ( ukupno 147.432 dinara ) .
4. Dejstva ustupanja
4.1.
Zaključenjem ovog Ugovora Prijemnik stiče prema Dužniku sva prava u vezi sa ustupljenim potraživanjima koja je Ustupilac imao pre zaključenja ovog Ugovora .
4.2.
Dužnik prema Prijemniku može istaći sve prigovore koje je mogao istaći Ustupiocu do zaključenja ovog Ugovora .
4.3.
Ustupilac izjavljuje Prijemniku da u konkretnom slučaju ne postoje prigovori koje bi Dužnik mogao istaći Ustupiocu .
4.4.
Ugovorne strane konstatuju da je Ustupilac u momentu zaključenja ovog Ugovora predao Prijemniku isprave kojima dokazuje ustupljena potraživanja i to račun bliže opisane u članu 1.1. ovog Ugovora .
4.5.
Ovaj Ugovor ne utiče na druga prava i obaveze između Prenosioca i Dužnika a koja potiču iz drugih poslovnih odnosa ( a ne odnosa navedenih u članu 1.1 ovog Ugovora ) .
4.6.
Ustupilac je odgovoran Prijemniku za postojanje ustupljenih potraživanja u momentu zaključenja ovog Ugovora .
4.7.
Ustupilac odgovara za naplativost ustupljenih potraživanja .
5. Obaveštavanje Dužnika
5.1.
Dužnik ovim putem potvrđuje da je upoznat sa ustupanjem potraživanja po ovom Ugovoru , da je sa istim saglasan i da će svoje dugovanje isplatiti direktno Prijemniku .
6. Razno
6.1.
Za ovaj Ugovor je merodavno pravo Republike Srbije .
6.2.
Ugovorne strane su saglasne da eventualne sporove u vezi sa ovim Ugovorom rešava nadležni sud u Beogradu .
6.3.
Ovaj ugovor sačinjen je u 4 istovetna primerka od kojih svaka ugovorna strana zadržava po 2.
Ustupilac
________________________
Prijemnik
________________________
Dužnik
________________________